Nordjyllands Politi efterlyser en række ejere af de mange smykker, som er blevet fundet i forbindelse med en større sag om smykketyverier fra store dele af Nordjylland.

Smykkerne stammer blandt andet fra indbrud i Aalborg, Hals og Hjallerup, og politiet har anholdt tre personer, som er sigtet for omkring 30 indbrud. Politiet er så godt som færdig med efterforskningen i de mange sager, men mangler altså nogle ejermænd eller måske kvinder til de smykker, der er fundet i forbindelse med optrevlingen af tyverierne. Hvis man kan genkende smykkerne (collage), kan man ringe til kriminalassistent John Hansen fra Nordjyllands Politi på telefonnummer 7258 1043.